
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 9481/2860 (1) 

Οργάνωση Εκπαιδευτικών Σεμιναρίων, για Εκπαίδευση των Στατιστι¬ 
κών Ανταποκριτών πάνω σε θέματα Γεωργικών Στατιστικών και 
καθορισμός της εφ’ άπαξ αποζημίωσής τους για τη συμμετοχή τους 
στα Εκπαιδευτικά αυτά Σεμινάρια. 

ΟΙ ΥΠΟΥΡΓΟΙ 

ΕΘΙΜΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ» του Π.Δ. 
1143/80 «περί οργανισμού της ΕΣΥΕ» και του Π.Δ. 224/86 «Σύ¬ 
σταση Γενικής Γραμματείας ΕΣΥΕ». 

β) Του άρθρ. 35 του Ν. 992/79 «περί οργανώσεως διοικητικών 
υπηρεσιών δια την εφαρμογή της Συνθήκης Προσχωρήσεως της Ελλά¬ 
δος εις τας Ευρωπαϊκάς Κοινότητας και ρυθμίσεως συναφών θεσμικών 
και οργανωτικών θεμάτων». 

γ) Του Ν. 754/78 «περί ρυθμίσεως των αποδοχών των δημοσίων 
Υπαλλήλων» και του Ν. 1505/84 «Αναδιάρθρωση μισθολογίου προ¬ 
σωπικού της δημόσιας διοίκησης κ.λπ.». 

δ) Του Ν. 1558/85 «Κυβέρνηση και Κυβερνητικά Όργανα», 
ε) Του Β.Δ. 111/62 «περί διενέργειάς ετήσιας γεωργικής στατιστι¬ 
κής Ερεύνης Δήμων και Κοινοτήτων». 

2. Την Α 9211/ΔΙΟΝΟΣΕ 1737/3.12.87 κοινή υπουργική από¬ 
φαση με θέμα «Ανάθεση αρμοδιοτήτων στους Υφυπουργούς Εθνικής Οι¬ 
κονομίας». 

3. Σχετική Εισήγηση της Υ.Σ.Υ. Γεωργίας, αποφασίζουμε: 

1. Εγκρίνουμε την Οργάνωση εκπαιδευτικών Σεμιναρίων διάρκειας 
μιας (1) ημέρας για την ενημέρωση των Στατιστικών ανταποκριτών 
στα προβλήματα της Ετήσιας Γεωργικής Στατιστικής Έρευνας μέσα 
στα πλαίσια της αναδιάρθρωσης των Γεωργικών Στατιστικών στους 
Νομούς Αιτωλίας και Ακαρνανίας, Ευρυτανίας, Αργολίδας, Ηλείας, 
Κορινθίας, Λακωνίας, Μεσσηνίας, Άρτας, Γρεβενών, Δράμας, Ημα¬ 
θίας, Κοζάνης, Σερρών, Δωδεκανήσου και Ρεθύμνου. 

2. Καθορίζουμε την εφ’ άπαξ αποζημίωση των Στατιστικών Ανταπο¬ 
κριτών (Γραμματέων Δήμων και Κοινοτήτων) των παραπάνω Νομών 
για τη συμμετοχή τους στο πρόγραμμα Εκπαίδευσης που θα γίνει σε δύο 
Εκπαιδευτικά κέντρα κατά Νομό ως εξής: 

α) Δύο χιλιάδες πεντακόσιες (2.500) δρχ. για κάθε Στατιστικό Αντα¬ 
ποκριτή που θα μετακινηθεί σε απόσταση από 30 χιλιόμετρα και πάνω. 

β) Δύο χιλιάδες (2.000) για κάθε Στατιστικό Ανταποκριτή που θα 
μετακινηθεί σε απόσταση μέχρι 30 χιλιομ. 

γ) Χίλιες (1.000) δρχ. για κάθε Στατιστικό Ανταποκριτή που δεν θα 
μετακινηθεί καθόλου δηλαδή θα εκπαιδευτεί στην έδρα του. 




















4804 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


II. 0 αριθμός των Στατιστικών Ανταποκριτών που θα λάβει μέρος 
στα ανωτέρω προγράμματα εκπαίδευσης θα ανέρχεται σε 494 συνο¬ 
λικά. 

Απ’ αυτούς οι 205 θα μετακινηθούν άνω των 30 χιλιομέτρων, οι 
281 κάτω των 30 χιλιομέτρων και οι 8 θα εκπαιδευτούν στην έδρα 
τους. 

III. Με απόφαση του οικείου Νομάρχη θα ορισθούν τα Εκπαιδευτικά 
Κέντρα κάθε νομού, ο τόπος και ο χρόνος των εκπαιδευτικών συγκε¬ 
ντρώσεων καθώς και τα ονόματα των στατιστικών Ανταποκριτών που 
θα λάβουν μέρος σε κάθε εκπαιδευτική συγκέντρωση. 

IV. Η δαπάνη για τις πιο πάνω αποζημιώσεις θα βαρύνει τις πιστώ¬ 
σεις του προϋπολογισμού εξόδων του ΤΠΕΘΟ (ΕΣΤΕ) οικον. έτους 
1988 με αριθ. κωδ. Εξόδου 0873 του Ειδ. Φορέα 13-150. 

V. Η εφαρμογή του εκπαιδευτικού αυτού προγράμματος μπορεί να 
γίνεται όσο διάστημα διαρκεί η διενέργεια της Έρευνας. 

. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Ιουλίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ 

ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΙΑΝΝΟΣ ΠΑΠΑΝΤΩΝΙΟΥ ΔΗΜΗΤΡΗΣ ΤΣΟΒΟΛΑΣ 

-♦- 

Αριθ. 52526/1830 · (2) 

Τροποποίηση των 31328/1060/26.5.88 και 43277/1469/ 

18.5.88 αποφάσεων του Υφυπουργού Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν..747/1945 και 9/1967 και του άρθρου 8 
παρ. 2 του Ν. 1266/1982. 

2. Τις 31328/1060/26.5.88 και 43277/1469/18.5.88 αποφά¬ 
σεις μας, με τις οποίες έχει παρασχεθεί αντίστοιχα, η εγγύηση του Ε.Δ. 
επί δανείων της Ε.Α.Β. ύψους δρχ. 2 δισεκατομμύρια από την Εθνική 
Τράπεζα και δρχ. 3 δισεκατομμύρια από την Εμπορική Τράπεζα. 

3. Τα 82-00/067/6.6.88 και 82-00/068/6.6.88, έγγραφα της 
Ε.Α.Β. με τα οποία ζητάει την τροποποίηση των παραπάνω αποφάσεών 
μας. 

4. Την 6474/88 απόφαση του Πρωθυπουργού και του Υπουργού 
Οικονομικών «ανάθεση αρμοδιοτήτων στον Υφυπουργό Οικονομικών 
Ηλία Παπαηλία», αποφασίζουμε: 

Τροποποιούμε τις αριθ. 31328/1060/26.5.88 και 43277/1469/ 

18.5.88 αποφάσεις μας και καλύπτουμε, με την εγγύηση του Δημοσίου 
και την προμήθεια των Τραπεζών Εθνικής και Εμπορικής για δάνειά 
τους προς την Ελληνική Αεροπορική Βιομηχανία (Ε.Α.Β.) ποσού δρχ. 2 
δισεκατομμυρίων και 3 δισεκατομμυρίων αντίστοιχα. 

Κατά τα λοιπά ισχύουν οι 31328/1060/26.5.88 και 43277/ 
1469/18.5.88 προαναφερόμενες αποφάσεις μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Ιουλίου 1988 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 

-—♦- 

Αριθ. 64270/2211 (3) 

Τροποποίηση της 47884/1622/1.6.1988 απόφασης του Υφυπουρ¬ 
γού Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
παρ. 2 του Ν. 1266/1982. 

2. Την απόφαση του Δ.Σ. του Ταχ. Ταμιευτηρίου της 1894/ 

13.6.88 συνεδρίασής του. 

3. Το απόσπασμα πρακτικού της ΕΑΒ υπ’ αριθμ. 586/5.7.88. 

4. Το έγγραφο 82-00/088/8.7.88 τής ΕΑΒ με το οποίο ζητάει τη 


μείωση του ποσού της εγγύησης του Δημοσίου για τη χορήγηση δανείου 
από το Ταχ. Ταμιευτήριο στην ΕΑΒ από δρχ. 1.223.526.000 σε δρχ. 
961.581.699. 

5. Την 6474/88 απόφαση του Πρωθυπουργού και του Υπουργού 
Οικονομικών «ανάθεση αρμοδιοτήτων στον Υφυπουργό Οικονομικών 
Ηλία Παπαηλία», αποφασίζουμε: 

Τροποποιούμε την απόφασή μας αριθμ. 47884/1622/1.6.88 και 
περιορίζουμε το ποσό της εγγύησης του Δημοσίου που δόθηκε με την 
απόφασή μας αυτή, από 1.223.526.000 δρχ. σε 961.581.699 δρχ. 

Η εκταμίευση του ποσού θα γίνει σύμφωνα με την απόφαση του Δ.Σ. 
του Ταχ. Ταμιευτηρίου της 1894/13.6.88 συνεδρίασής του. 

Κατά τα λοιπά ισχύει η 47884/1622/88 απόφασή μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Ιουλίου 1988 

Ο ΥΦΥΠΟΥΡΓΟΣ - 

ΗΛΙΑΣ ΠΑΠΑΗΛΙΑΣ 

-♦- ' 

Αριθ. 76174/2527 ' . ■ ' (4) 

Απαγόρευση κυνηγίου. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 258 παραγρ. 5 του Ν.Δ. 86/1969 
«Περί Δασικού Κώδικα» που προστέθηκαν με τις διατάξεις του άρθρου 7 
Ν. 177/75. 

2. Την αριθμ. 1956/11.5.88 θετική εισήγηση της Δ/νσεως Δασών 
Ροδόπης καθώς και τη σύμφωνη γνώμη του Κυνηγετικού Συλλόγου 
Σαπών. 

3. Την αριθμ. 283998/10.6.88 απόφαση του Υπουργού Γεωργίας 
«Περί μεταβιβάσεως αρμοδιοτήτων πρώην Γ.Δ. και ΑΝ. Γ. Δ. στους 
υπηρεσιακούς παράγοντες», αποφασίζουμε: 

Απαγορεύουμε το κυνήγι όλων των θηραμάτων από 1 .8.1988 μέχρι 
31.7.1993 σε έκταση 22.000 στρεμμ. τα* όρια της οποίας έχουν ως 
εξής: 

ΑΝΑΤΟΛΙΚΑ: Νοητή γραμμή, από δρόμο «Σαπών-Μεταλλείων» 
μετά τον κώνο Σαπών μέχρι τους αγρούς Νάκου και Ρούφου. 

ΔΥΤΙΚΑ: Από γέφυρα Κιζαρίου-Ρέμμα Αχλάδα- Αντιπυρική ζώνη 
αναδασώσεων μέχρι υδραγωγείο Σαπών. 

ΒΟΡΕΙΑ: Από αγρούς Νάκου και Ρούφου - δασικούς δρόμους «Με- 
ταλλείων-Κίζαρι» - Ρέμμα Αχλάδα μέχρι γέφυρα Κιζαρίου. 

ΝΟΤΙΑ: Από υδραγωγείο Σαπών-Δρόμος «Σαπών-Μεταλλείων» μέ¬ 
χρι μετά τον κώνο Σαπών. 

Η Δ/νση Δασών Ροδόπης παρακαλείται για την έκδοση της σχετικής 
Δασικής Απαγορευτικής Διάταξης Θήρας την οποία θα κοινοποιήσει και 
στο ΥΠ.ΓΕ. 

Η απόφαση αυτή να δημοσιευθεί στην Εφημερίδα της Κυβερνήσεως 
και θα ισχύσει από τον κυνηγετικό χρόνο 1988-1989. 

Αθήνα, 15 Ιουλίου 1988 
Με εντολή Υπουργού 

Ο Διευθυντής 

Α. ΠΗΤΤΑΣ 

- ♦ - 

Αριθ. 51758 (5) 

Τροποποίηση της 53593/83 κοινής υπουργικής απόφασης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΡΓΑΣΙΑΣ 

Σύμφωνα με: 

1. Τις διατάξεις των άρθρων 11 και 12 του Ν. 1256/82 «για την 
πολυθεσία, την πολυαπασχόληση κ.λπ.» και τις διατάξεις του άρθρου 3 
του Ν. 1288/82 «ρύθμιση θεμάτων αρμοδιότητας Υπουργείου Προε¬ 
δρίας της Κυβέρνησης κ.λπ.». 

2. Την 53593/26.9.83 κανονιστική απόφαση των Υπουργών Προ¬ 
εδρίας της Κυβέρνησης και Εργασίας (ΦΕΚ 581 ΤΒ 7.10.83), όπως 
τροποποιήθηκε με την αριθμ. 53786/13.12.84 όμοια (ΦΕΚ 900 

27.12.84/τ.Β*). 

3. Τις υφιστάμενες Υπηρεσιακές ανάγκες, αποφασίζουμε: 

Τροποποιούμε εν μέρει την παρ. 2 περιπτώσεις (α) και (β) και την πα¬ 
ράγραφο 3 εδάφιο Ιον της αριθμ. 53593/83 απόφασής μας, όπως 
αυτή τροποποιήθηκε με την αριθμ. 53786/84 όμοια, ως ακολούθως: 

1. Παράγραφος 3 περιπτώσεις α’ και β’: 

Η σύνθεση σε προσωπικό των Υπηρεσιών Εργ. Συμβούλου Τρίπολης, 
Εργατ. Συμβούλου Βαγδάτης, Εργατ. Ακολούθου Στουτγκάρδης και 
Εργατ. Ακολούθου Ντύσσελντορφ, καθορίζεται ως εξής: 

1. ΥΕΣ Τρίπολης: Εργατ. Σύμβουλος 1 * Προσωπικό Υποστήριξης 1. 

2. ΥΕΣ Βαγδάτης: Εργατ. Σύμβουλος 1, Προσωπικό Υποστήριξης 

1 . 

3. ΥΕΑ Στουτγκάρδης: Εργατ. Ακόλουθος 1, Προσωπικό Υποστήρι¬ 
ξης 2. 

4. ΥΕΑ Ντύσσελντορφ: Εργατ. Ακόλουθος 1, Προσωπικό Υποστήρι¬ 
ξης 2. 

II. Παράγραφος 3 εδάφιον Ιον: 

Ως Εργατικοί Σύμβουλοι και Εργατικοί Ακόλουθοι τοποθετούνται 
υπάλληλοι κλάδου ΠΕ, με βαθμό Α’ ενώ ως προσωπικό υποστήριξης 
τοποθετούνται υπάλληλοι κλάδων ΠΕ ή ΤΕ ή ΔΕ και με βαθμό Α ή Β ή 
Γ. 

Κατά τα λοιπά εξακολουθούν να ισχύουν οι αριθμ. 53593/83 και 
53786/84 αποφάσεις μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Ιουλίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΓΙΩΡΓΟΣ ΓΕΙΜΝΗΜΑΤΑΣ 

-♦- 

Αριθ. 101303 (6) 

Ανάθεση έργου με μίσθωση από τον ΟΑΕΔ σε ωρομίσθιους εκπαιδευτι¬ 
κούς. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΡΓΑΣΙΑΣ 

Έχοντας υπόψη: 

Τ. Τις διατάξεις: 

α) Του άρθρου 15 του Ν. 1735/87 «Προσλήψεις στο Δημόσιο Τομέα 
και άλλες διατάξεις». 

β) Του άρθρου 4 του Ν.Δ. 1221/72 «περί ρυθμίσεως της μισθολογι- 
κής καταστάσεως του τακτικού, τεχνικού και εκπαιδευτικού προσ/κού 
του ΟΑΕΔ και άλλες διατάξεις». 

2. Τις ΔΙΠΙΔ/Φ40/241/9207/10.11.87 και ΔΙΠΙΔ/Φ91/96/ 
3029/28.3.88 εγκυκλίους του Υπουργείου Προεδρίας της Κυβέρνη¬ 
σης, σχετικά με τις συμβάσεις μίσθωσης έργου. 

3. Τα 102910/24.5.88 και 102823/6.6.88 έγγραφα του ΟΑΕΔ, 
αποφασίζουμε: 

Καθορίζουμε σε 1250 άτομα - ωρομίσθιους εκπ/κούς - τον αριθμό 


των προσώπων: 

Φιλόλογοι 35 

Μαθηματικοί 55 

Φυσικοί ή Χημικοί ή Βιολόγοι ή Γεωλόγοι . 45 

Αγγλικής - Γαλλικής - Γερμανικής Γλώσσας ή επάρκεια 45 
Καλλιτεχνικών μαθημάτων 5 

Εμπορικής - Βιομηχανικής - Οικονομικών 30 

Νομικής Παντείου 45 

Φυσικής Αγωγής 20 

Μηχ/γοι - Ηλεκτρ/γοι - Ηλεκτρονικοί - Χημικοί - ι 

Ναυπηγοί - Τοπογράφοι Αρχιτέκτονες - Ηλεκτρονικοί Αυ- ~ 
τοματισμού ή Ραδιοηλεκ/γίας ΑΕΙ 85 

Ιατρικής - Γεωπονίας 10 

Μουσικής Χ 10 

Μηχ/γοι - Ηλεκ/γοι - Ηλεκτρονικοί - Ναυπηγοί - Συ¬ 
γκοινωνιακοί Υδραυλ. Δομικοί ΤΕΙ 190 

Πτυχιούχοι λοιπών τμημάτων ΤΕΙ 70 


Πτυχιούχοι Μέσων Σχολών Μηχ/γοι - Ηλεκτρ/γοι - 
Μηχ/κοί Αυτ/των - Σχεδιαστές - Ηλεκτρονικοί - Δομικοί 
Ψυκτικοί - Υφαντικής - Αισθητικής 80 

Αργυροχρυσοχόοι Μέσης ή κατώτερης Τεχνικής Σχολής 
ή Εμπειροτεχνίτες 15 

Ωρολογοποιοί Μέσης ή Κατώτερης Τεχνικής Σχολής ή 
Εμπειροτεχνίτες _ 5 

Κοπτικής - Ραπτικής - Υφαντικής - Πλεκτικής Κατώ¬ 
τερης Τεχν. Σχολής ή Εμπειροτεχνίτες 50 

Κομμωτές Κατώτερης Επαγ/κής Σχολής ή Εμπειρ. 30 

Μηχανοτεχνίτες - Ηλεκτροτεχνίτες - Υδραυλικοί - Ηλε¬ 
κτρονικοί - Γραφ. Τεχνών Μηχ/τες Αυτ. - Συγκολλητές - 
Ξυλουργοί Κατωτέρων Επαγ/κών Σχολών ή Εμπειροτεχνίτες 87 

Δακτυλογράφοι Κατωτέρων επαγ/κών Σχολών με απο¬ 
λυτήριο Λυκείου 10 

Αγγειοπλάστες ή κεραμίστες Μέσων ή κατωτέρων Τεχν. 

Σχ. ή Εμπειροτεχν. 10 

Ζαχαροπλάστες - Τεχνίτες Γουνοποιίας - Τεχνίτες Αρτο¬ 
ποιίας - Τεχνίτες Αλιείας - Κτίστες Κατωτέρων Επαγ/κών 
Σχολών ή εμπειροτεχνίτες 30 

Λοιπές ειδικότητες 378 


στα οποία ο Οργανισμός Απασχόλησης Εργατικού Δυναμικού (ΟΑΕΔ) 
μπορεί να αναθέσει έργο με μίσθωση, για να διδάξουν στις εκπαιδευτι¬ 
κές του μονάδες στα πλαίσια εφαρμογής των προγραμμάτων Μαθη¬ 
τείας, Ταχύρρυθμης Επαγ/κής Κατάρτισης, Μετ/σης και Ενεργού 
Επαγ/κού Προσανατολισμού. 

Το προσωπικό αυτό είναι εκπαιδευτικοί όλων των βαθμιδών και ειδι¬ 
κοτήτων καθώς και ορισμένοι εμπειροτεχνίτες. 

Τα απαιτούμενα προσόντα τους είναι εκείνα των μονίμων εκπαιδευτι¬ 
κών του ΟΑΕΔ που προβλέπονται στο Ν. 1566/85. 

Το έργο που θα αναλάβουν δεν μπορεί να εκτελεσθεί, εξ ολοκλήρου, 
από το μόνιμο εκπαιδευτικό προσωπικό του Οργανισμού. 

Η σύμβασή τους αφορά το χρονικό διάστημα έως 30.6.89, των δε 
απασχολούμενων στον τομέα της Μαθητείας (800 περίπου άτομα) και 
το Σεπτέμβριο 1989 για τις επανεξετάσεις των ανεξεταστέων μαθητών. 
Η εβδομαδιαία απασχόληση για τον καθένα κυμαίνεται από 6-30 ώρες. 

Τόπος απασχόλησης είναι 60 εκπαιδευτικές μονάδες του ΟΑΕΔ. 

Η συνολική αμοιβή για το όλο έργο θα είναι 360,000.000 δρχ. και 
για τη δαπάνη προβλέπεται σχετική πίστωση στον προϋπολογισμό του 
ΟΑΕΔ έτους 1988. 

Προϋπόθεση για την έγκριση της σύμβασης αυτής είναι η μη υπα¬ 
γωγή της στις απαγορευτικές διατάξεις του Ν. 1256/82 για την πολυ¬ 
θεσία. 

Η απόφαση αυτή να δημοσιευθεί στην, Εφημερίδα πης ,Κυβερνή- 
σεως. 

„ Αθήνα, 12 Ιουλίου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΡΓΑΣΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΓΙΩΡΓΟΣ ΓΕΝΝΗΜΑΤΑΣ 
-♦- 

Αριθ. 31624 (7) 

Παράταση χρόνου ισχύος της 31450/19.6.87 κοινής απόφασης των 

Υπουργών Εθνικής Οικονομίας και Εργασίας, μόνο ως προς το μέ¬ 
ρος που αφορά τη χρηματοδότηση της Δημοτικής Επιχείρησης 

Ύδρευσης & Αποχέτευσης Αλεξανδρούπολης. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν, 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Το υπ’ αριθ. 105291/27.6.88 έγγραφο του ΟΑΕΔ με το οποίο 
μας υπέβαλε απόσπασμα πρακτικού της 306/21.6.88 συνεδρίασης του 
Διοικητικού Συμβουλίου του κατά την οποία αποφασίστηκε η υποβολή 
πρότασης για την παράταση ισχύος της υπ’ αριθ. 31450/19.6.87 κοι¬ 
νής απόφασης των Υπουργών Εθνικής Οικονομίας & Εργασίας, μόνο 

ως προς το μέρος που αφορά τη χρηματοδότηση της Δημοτικής Επιχ/ 
σης Ύδρευσης & Αποχέτευσης Αλεξανδρούπολης, αποφασίζουμε: 

Εγκρίνουμε την παράταση του χρόνου ισχύος της υπ’ αριθ. 31450/ 
19.6.87 κοινής απόφασης των Υπουργών Εθνικής Οικονομίας & Ερ¬ 
γασίας μέχρι την 31.12.88, μόνο ως προς το μέρος που αφορά τη χρη¬ 
ματοδότηση της Δημοτικής Επιχείρησης Ύδρευσης & Αποχέτευσης 
Αλεξανδρούπολης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Ιουλίου 1988 

ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΓΙΩΡΓΟΣ ΓΕΝΝΗΜΑΤΑΣ 


♦ 


Αριθ. 31625 (8) 

Χρηματοδότηση από τον ΟΑΕΔ της Κοινότητας Κνίδης Γρεβενών για 
την εκτέλεση κοινωφελών έργων προς απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 


Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την υπ’ αριθ. 31579/87 κοινή απόφαση των Υπουργών Εθνικής 
Οικονομίας & Εργασίας «Έγκριση διάθεσης ποσού 500.000.000 δρχ. 
από κεφάλαια του ΟΑΕΔ για την εκτέλεση κοινωφελών έργων». 

3. Το υπ’ αριθ. 105289/27.6.88 έγγραφο του ΟΑΕΔ με το οποίο 
μας υπέβαλε απόσπασμα πρακτικού της 306/21.6.88 συνεδρίασης του 
Διοικητικού Συμβουλίου του, κατά την οποία αποφασίστηκε η υποβολή 
πρότασης για χρηματοδότηση εκ μέρους του ΟΑΕΔ της Κοινότητας 
Κνίδης Γρεβενών με το ποσό των 420.000 δρχ. με τη μορφή συνεισφο¬ 
ράς για την εκτέλεση κοινωφελών έργων προς απασχόληση ανέργων, 
αποφασίζουμε: 

Εγκρίνουμε τη χορήγηση του παρακάτω ποσού με τη μορφή συνει¬ 
σφοράς, για την εκτέλεση κοινωφελών έργων προς απασχόληση ανέρ¬ 
γων. 

1. Κοινότητα Κνίδης Γ ρεβενών: ποσό τετρακοσίων είκοσι χιλιάδων 
(420.000) δρχ. προς απασχόληση επτά (7) ανέργων. 

Περιγραφή έργου 

Τσιμεντόστρωση Κοινοτικών δρόμων εντός του οικισμού Κνίδης. 

Για την εκτέλεση του παραπάνω έργου, θ’ απαιτηθεί το ποσό των πέ¬ 
ντε εκατομμυρίων διακοσίων χιλιάδων (5.200.000) δρχ. και θα πραγ¬ 
ματοποιηθούν συνολικά διακόσια ογδόντα (280) ημερομίσθια. 

Η χρηματοδότηση αυτή θα δοθεί στον παραπάνω φορέα με τους 
όρους και προϋποθέσεις που ορίζει η υπ’ αριθ. 33206/25.1.88 κοινή 
απόφαση των Υπουργών Εθνικής Οικονομίας & Εργασίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Ιουλίου 1988 

ΟΙ ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΓΙΩΡΓΟΣ ΓΕΝΝΗΜΑΤΑΣ 
-♦- 


Αριθ. 21/683 (9) 

Αντικατάσταση του τελευταίου εδαφίου της παρ. 4 του άρθρου 3α του 
Κανονισμού Νοσοκομειακής Περίθαλψης του ΙΚΑ. 

Ο ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις των άρθρων 16 του Α.Ν. 1846/51, όπως ισχύουν 
σήμερα, καθώς και τη διάταξη του άρθρου 5 του Ν, Δ/τος 3710/57, 
όπως τροποποιήθηκε με το άρθρο 5 του Ν. 861/78. 


β) Τις διατάξεις του άρθρου 113 του Π. Δ/τος 544/77 (ΦΕΚ 178/ 
Α/77), όπως αντικαταστάθηκε με το άρθρο 2 (παρ. 1) Ν. 728/77 (Α' 
316), «περί Συμβουλίου Κοινωνικής Ασφαλείας». 

γ) Την Κοινή Απόφαση Πρωθυπουργού και Υπουργού Υγείας, Πρό¬ 
νοιας και Κοιν. Ασφαλίσεων, αρ. 471/7.7.88 «Ανάθεση αρμοδιοτήτων 
στους Υφυπουργούς Υγείας, Πρόνοιας και Κοιν. Ασφαλίσεων» (ΦΕΚ 
463/Β/7.7.88). 

δ) Τις αποφάσεις του Δ.Σ. του ΙΚΑαρ. 16/συν.83/12.5.88 και 18/ 
συν.195/26.5.88. 

ε) Το έγγραφο του ΙΚΑ αρ. Π11/787/16.6.88, αποφασίζουμε: 

Το τελευταίο εδάφιο της παρ. 4 του άρθρου 3α του Κανονισμού Νο¬ 
σοκομειακής Περίθαλψης του ΙΚΑ, αντικαθίσταται ως εξής: 

«Σε περίπτωση που ο ασθενής - ασφαλισμένος επιθυμεί να νοσηλευθεί 
σε νοσηλευτικό Ίδρυμα άλλης χώρας, εκτός Ευρώπης, από εκείνο, που 
με τη γνωμάτευσή της ορίζει η Β.Υ.Ε., τότε εγκρίνεται μόνον η δαπάνη, 
που αντιστοιχεί για νοσηλεία σε Κρατικό Νοσοκομείο της Αγγλίας, που 
καθορίζεται με απόφαση του Δ.Σ. του Ιδρύματος, εφόσον η πραγματο- 
ποιηθείσα δαπάνη είναι μεγαλύτερη, η δ& επί πλέον δαπάνη βαρύνει εξ 
ολοκλήρου τον ασθενή - ασφαλισμένο. Αν η νοσηλεία γίνει σε οποιαδή¬ 
ποτε άλλη χώρα της Ευρώπης, τότε καταβάλλεται η πραγματοποιη- 
θείσα δαπάνη. 

Σε περίπτωση, που ασθενής - ασφαλισμένος νοσηλευθεί σε Νοσοκο¬ 
μείο του εξωτερικού, με το οποίο έχει συνάψει σύμβαση το Υπουργείο 
Υγείας, Πρόνοιας και κοιν. Ασφαλίσεων, τότε εγκρίνεται η δαπάνη σύμ¬ 
φωνα με τους όρους της σύμβασης. 

Η πιο πάνω ρύθμιση περιλαμβάνει και τις εκκρεμείς και μη εκκαθα- 
ρισθείσες, από 23.8.84, περιπτώσεις νοσηλείας ασφαλισμένων του 
Ιδρύματος Κοινωνικών Ασφαλίσεων, στο εξωτερικό. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Ιουλίου 1988 

Ο ΥΦΥΠΟΥΡΓΟΣ 

ΝΙΚ. ΡΙΖΟΓΙΑΝΝΗΣ 
-- 

Αριθ. 74072 (10) 

Προκήρυξη αρχαιρεσιών για την ανάδειξη Διοικητικού Συμβουλίου του 
Δικηγορικού Συλλόγου Νάξου. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 
Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων 23 και 24 του Ν. 1738/1987 και β) 
του άρθρου 193 του Ν.Δ. 3026/1954. 

2. Το αριθ. 228/1988 Π. Δ/γμα (ΦΕΚ 98/20.5.1988), με το 
οποίο ορίστηκε η ημερομηνία έναρξης λειτουργίας του Πρωτοδικείου 
Νάξου η 16 Σεπτεμβρίου 1988, αποφασίζουμε: 

1. Ορίζουμε ημερομηνία έναρξης λειτουργίας του Δικ. Συλλόγου Νά¬ 
ξου τη 16 Σεπτεμβρίου 1988. 

2. Συγκροτούμε πενταμελή επιτροπή για την άσκηση προσωρινής 
διοίκησης του Δικ. Συλλόγου Νάξου, μέχρι της ανάληψης καθηκόντων 
από το Διοικητικό Συμβούλιο, το οποίο θ’ αναδειχθεί με τη διεξαγωγή 
αρχαιρεσιών. Η προσωρινή διοίκηση θ’ αποτελείται από τους παρακάτω 
δικηγόρους Σύρου, που έχουν γραφείο στη Νάξο και στη Θήρα. 

Γεώργιο Κοντοπίδη (Νάξο) 

Δημήτριο Ασημακόπουλο (Νάξο) 

Σοφία Σαντοριναίου-Λατσού (Νάξο) 

Ελευθέριο Μενδρινό (Θήρα) 

Μιχαήλ Ρούσσο (Θήρα). 

3. Προκηρύσσουμε αρχαιρεσίες για την ανάδειξη Διοικητικού Συμ¬ 
βουλίου του Δικ. Συλλόγου Νάξου για την 28 Αυγούστου 1988. 

Οι αρχαιρεσίες θα διεξαχθούν στην έδρα του Πρωτοδικείου, σε αί¬ 
θουσα που θα κριθεί από την προσωρινή διοίκηση του Συλλόγου. 

Ο κατάλογος των εχόντων δικαίωμα ψήφου, μελών θα καταρτισθεί 
από την προσωρινή διοίκηση του Δικ. Συλλόγου Νάξου μέχρι 28 Ιου¬ 
λίου 1988. 

Η αίτηση για την υποβολή υποψηφιοτήτων θα πρέπει να υποβληθεί 
μέχρι 8 Αυγούστου 1988. Η θητεία του Συμβουλίου που θα εκλεγεί θα 
διαρκέσει μέχρι 15.3.1990, οπότε θα διεξαχθούν νέες αρχαιρεσίες κατά 

τις πάγιες διατάξεις του Ν.Δ. 3026/1954, όπως ισχύει σήμερα. 

Το δεύτερο δεκαήμερο του Αυγούστου θα καθορισθούν με απόφαση 
ν υ Δ-Σ. του Συλλόγου τα στοιχεία των ψηφοδελτίων. 

Κατά τα λοιπά θα εφαρμοσθούν ανάλογα οι σχετικές διατάξεις του 
Ν.Δ. 3026/1954, όπως ισχύουν σήμερα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Ιουλίου 1988 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ 
-♦- 

Αριθ. Θ/42 (11) 

Καθορισμός ύψους επιχορηγήσεως για το οικ. έτος 1988 στο Σώμα Ελ¬ 
λήνων Προσκόπων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Ν.Δ. 123/1974 (ΦΕΚ 313 τ.Α') «Περί επαναγωγής του 
Σώματος Ελλήνων Προσκόπων κ.λπ. υπό την εποπτείαν του Υπουργού 
Εθνικής Παιδείας και Θρησκευμάτων». 

2. Του Α.Ν. 585/1968 (ΦΕΚ 225 τ.Α') «Περί καταργήσεως διατά¬ 
ξεων καθοριζουσών κατώτατα όριά επιχορηγήσεως εκ του κρατικού 
προϋπολογισμού προς Νομικά Πρόσωπα Δημοσίου Δικαίου και Ιδιωτι¬ 
κού Δικαίου, Οργανισμούς και Ιδρύματα». 

3. Του Ν. 338/1976 (ΦΕΚ 136 τ.Α’) «Περί οικονομικής ενισχύ- 
σεως Νομικών Προσώπων Ιδιωτικού Δικαίου σκοπούντων την εξωσχο¬ 
λικήν αγωγήν της νεότητος και άλλων τινών συναφών διατάξεων». 

4. Του Ν.Δ/τος 321/1969 «Περί Δημοσίου Λογιστικού». 

5. Του Ν.Δ/τος 758/1969 «Περί τρόπου αναλήψεως δαπανών υπό 
των Υπουργών». 

6. Την αριθ. 6474/ΦΕΚ 451 β/30.6.88 κοινή απόφαση του Πρω¬ 
θυπουργού και του Υπουργού των Οικονομικών «Ανάθεση αρμοδιοτή¬ 
των στον Υφυπουργό Οικονομικών. 

7. Την πίστωση που έχει γραφεί στον τακτικό προϋπολογισμό του 
Υπουργείου Εθνικής Παιδείας και Θρησκευμάτων οικ. έτους 1988 για 
επιχορήγηση στο Σ,Ε.Π. ανερχομένη στο ποσό των δέκα εκατομμυρίων 
διακοσίων χιλιάδων δραχμών (10.200.000), αποφασίζουμε: 

Καθορίζουμε για το έτος 1988 το ύψος της επιχορήγησης στο Σώμα 
Ελλήνων Προσκόπων στο ποσό των δέκα εκατομμυρίων διακοσίων χι¬ 
λιάδων δραχμών (10.200.000). 

Η σχετική δαπάνη θα βαρύνει την πίστωση του κωδικού αριθμού 
2574 του φορέα 180 του προϋπολογισμού του Υπουργείου Εθνικής 
Παιδείας οικ. έτους 1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Ιουλίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ' 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΟΝ ; 

ΗΛΙΑΣ ΠΑΠΑΗΛΙΑΣ ΓΙΩΡΓΟΣ Α. ΠΑΠΑΝΔΡΕΟΥ 


Αριθ. Θ/43 (12) 

Καθορισμός ύψους επιχορηγήσεως για το οικ. έτος 1988 στο Σώμα Ελ- 
ληνίδων Οδηγών (ΣΕΟ). 

Ο» ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Ν.Δ. 123/1974 (ΦΕΚ 313 τ.Α’) «Περί επαναγωγής του 
Σώματος Ελλήνων Προσκόπων κλπ. υπό την εποπτείαν του Υπουργού 
Εθνικής Παιδείας και Θρησκευμάτων». 

2. Του Α.Ν. 585/1968 (ΦΕΚ 225 τ.Α’) «Περί καταργήσεως διατά¬ 


ξεων καθοριζουσών κατώτατα όρια επιχορηγήσεως εκ του κρατικού 
προϋπολογισμού προς Νομικά Πρόσωπα Δημοσίου Δικαίου και Ιδιωτι¬ 
κού Δικαίου, Οργανισμούς και Ιδρύματα». 

3. Του Ν, 338/1976 (ΦΕΚ 136 τ.Α’) «Περί οικονομικής ενισχύ- 
σεως Νομικών Προσώπων Ιδιωτικού Δικαίου σκοπούντων την εξωσχο¬ 
λικήν αγωγήν της νεότητος και άλλων τινών συναφών διατάξεων». 

4. Του Ν.Δ/τος 321/1969 «Περί Δημοσίου Λογιστικού». 

5. Του Ν.Δ/τος 758/1969 «Περί τρόπου αναλήψεως δαπανών υπό 
των Υπουργών». 

6. Την αριθ. 6474/ΦΕΚ 451 β’/30.6.88 κοινή απόφαση του Πρω¬ 
θυπουργού και του Υπουργού των Οικονομικών «Ανάθεση αρμοδιοτή¬ 
των στον Υφυπουργό Οικονομικών. 

7. Την πίστωση που έχει γραφεί στον τακτικό προϋπολογισμό του 
Υπουργείου Εθνικής Παιδείας και θρησκευμάτων οικ. έτους 1988 για 
επιχορήγηση στο Σ.Ε.Ο. ανερχομένη στο ποσό των δέκα εκατομμυρίων 
(10.000.000) δραχμών, αποφασίζουμε: 

Καθορίζουμε για το έτος 1988 το ύψος της επιχορήγησης στο Σώμα 
Ελληνίδων Οδηγών στο ποσό των δέκα εκατομμυρίων (10.000.000) 
δραχμών. 

Η σχετική δαπάνη θα βαρύνει την πίστωση του κωδικού αριθμού 
2574 του φορέα 180 του προϋπολογισμού του Υπουργείου Εθνικής 
Παιδείας οικ. έτους 1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Ιουλίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ . ΚΑΙ ΘΡΗΣΚΕΥΜΑΤΩΝ 

ΗΛΙΑΣ ΠΑΠΑΗΛΙΑΣ ΓΙΩΡΓΟΣ Α. ΠΑΠΑΝΔΡΕΟΥ 

-♦- 

Αριθ. Φ.142/Β3/2289 (13) 

Σίτιση φοιτητών τμήματος Ιατρικής του Πανεπιστημίου Ιωαννίνων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 49 παρ. 1 δ. του Ν. 1404/83 «για τη 
δομή και λειτουργία των ΤΕΙ». 

2. Την πρόταση του Πανεπιστημίου Ιωαννίνων (α.π. 9627/ 
20.6.88), αποφασίζουμε: 

Εγκρίνουμε την καταβολή του αντίτιμου του σιτηρέσιου στους ΣΤε- 
τείς φοιτητές του τμήματος Ιατρικής του Παν/μίου Ιωαννίνων που θα 
κάνουν πρακτική άσκηση στο επάγγελμα στο Γ.Ν. «Γ. Χατζηκώστα» 
από 27ης Ιουλίου και για όσο χρόνο διαρκέσει. 

Για τη δαπάνη αποζημίωσης των ανωτέρω φοιτητών υπάρχει εγγε¬ 
γραμμένη σχετική πίστωση στον προϋπολογισμό του Ιδρύματος. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 18 Ιουλίου 1988 

Ο ΥΠΟΥΡΓΟΣ 

ΓΙΩΡΓΟΣ Α. ΠΑΠΑΝΔΡΕΟΥ 

-♦- 

Αριθ. Κ1-2842 (14) 

Τροποποίηση της ΚΙ-56/7.6.1988 απόφασης του Υπουργού Εμπο¬ 
ρίου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1746/88 «Ρύθμιση του θεσμού των Επιμελητηρίων και άλ¬ 
λες διατάξεις». 

2. Την αριθμ. 183/20.4.88 πράξη του Υπουργού Προεδρίας της 
Κυβέρνησης». 

3. Την Κ1-56/7.6.88 Απόφασή μας. 

4. Την Β3-139/16.2.87 Κοινή Απόφαση του Πρωθυπουργού και 
Υπουργού Εμπορίου «ανάθεση αρμοδιοτήτων στον Υφυπουργό Εμπο¬ 
ρίου» (ΦΕΚ 90/Β71987). 

Άρθρο 3 


5. Τις υπηρεσιακές ανάγκες του Επιμελητηρίου, αποφασίζουμε: 

Τροποποιούμε την απόφαση μας αριθ. Κ 1-56/7.6.88 και καθορί¬ 
ζουμε σε τρεις (3) τον αριθμό των υπαλλήλων που μπορεί να προσλάβει 
το Επιμελητήριο Πύργου με σχέση εργασίας Ιδιωτικού Δικαίου ορισμέ¬ 
νου χρόνου και για διάστημα οκτώ (8) μηνών. 

Κατά τα λοιπά ισχύει η απόφασή μας ΚΙ-56/7.6.88. 

Η απόφαση αυτή να δημοσιευθεί στην Εφημερίδα της Κυβερνή- 
σεως, σύμφωνα με τις διατάξεις του Ν. 301/76. 

Αθήνα, 13 Ιουλίου 1988 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 

-♦-- 

ΑΓΟΡΑΝ ΟΜΙΚΕΣ ΔΙ ΑΤΑΞΕΙΣ 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 33 (15) 

Τροποποίηση και συμπλήρωση των διατάξεων περί εστιατορίων και λοι¬ 
πών παρόμοιων κατ/των. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το ΠΔ 607/76 «Περί Οργανισμού του Υπουργείου Εμπορίου», 
όπως ισχύει. 

3. Το ΝΔ 136/46 «Περί Αγορανομικού Κώδικος», όπως ισχύει. 

4. Την ΑΔ 72/77 «Περί Κωδικοποιήσεως Αγορανομικών Διατά¬ 
ξεων, που έχουν εκδοθεί μέχρι 30.6.77» όπως ισχύει. 

5. Τα άρθρα 98, 99, 113, 114 και 133 της ΑΔ 72/77, όπως ισχύ¬ 
ουν. 

6. Τα αιτήματα των ενδιαφερομένων Επαγγελματικών Τάξεων, σχε¬ 
τικά με την αναγνώριση της τιμής συσκευασίας για κατανάλωση ειδών 
εκτός καταστήματος και αναπροσαρμογή της τιμής του «ΚΟΥ¬ 
ΒΕΡ». 

7. Την ανάγκη ρύθμισης των τιμών των ειδών, (φρούτα, μπύρα και 
κρασί), που προσφέρονται από επιβατηγά πλοία ενιαίας θέσης. 

8. Την ανάγκη ύπαρξης μιάς μόνον στήλης στους τιμ/γους των κατ/ 
των, για διευκόλυνση του καταναλωτικού κοινού και 

9. Την ανάγκη αντικατάστασης της λέξης «φιλοδώρημα» σερβιτόρου 
με την λέξη «αμοιβή» σερβιτόρου, αποφασίζουμε: 

Άρθρο 1 

Μετά το άρθρο 85 του ΑΔ 72/77 προστίθεται άρθρο 85α, που έχει 
ως ακολούθως: 

Άρθρο 85α: «Οι νόμιμα διαμορφούμενες τιμές των διατιμημένων ή 
ελεγχόμενου κέρδους ειδών που προσφέρονται», σε πακέτο «για κατανά¬ 
λωση εκτός καταστήματος, απο'εστιατόρια και λοιπά παρόμοια κατα¬ 
στήματα, ανεξάρτητα αγορανομικής κατηγορίας, μπορεί να προσαυξά¬ 
νονται με την αξία της συσκευασίας, όπως αυτή προκύπτει από το σχε¬ 
τικό, κάθε φορά, τιμολόγιο αγοράς της». 

Άρθρο 2 

Η παράγραφος 3β του άρθρου 98 της Α.Δ. 72/77, όπως ισχύει μετά 
την αντικατάστασή της από την Α.Δ. 41/84 (άρθρο 3), αντικαθίσταται 
και πάλι ως ακολούθως: 

3β. Καθορίζουμε «ΚΟΥΒΕΡ» για τα εστιατόρια, Ταβέρνες, Ζυθε¬ 
στιατόρια, μαγειρεία και λοιπά παρόμοια καταστήματα ως εξής: 

α) Για την βαμβακερή ή λινή ή αποστειρωμένη πετσέτα, σύμφωνα με 
τα παραπάνω, που παρέχεται από τα προαναφερόμενα καταστήματα, 
Α' Κατηγορίας, για χρήση από τους πελάτες δρχ. 10. 

β) Για την πετσέτα που παρέχεται, από τα παραπάνω καταστήματα, 
κατηγοριών Β, Γ και Δ, για χρήση από τους πελάτες, ως εξής: 

- Εφ’ όσον παρέχουν κοινή χάρτινη πετσέτα δρχ. 5. 

- Εφ’ όσον παρέχουν βαμβακερή ή λινή ή τη χάρτινη αποστειρω¬ 
μένη, όπως περιγράφεται παραπάνω δρχ. 10. 

Στις παραπάνω καθορισμένες τιμές «ΚΟΥΒΕΡ» δεν αναγνωρίζεται 
καμία άλλη επιβάρυνση. 


Το άρθρο 99 της Α.Δ. 72/77, όπως ισχύει, αντικαθίσταται, ως ακο¬ 
λούθως: 

Άρθρο 99. «Το ποσοστό μικτού κέρδους για τα διάφορα είδη που 
προσφέρονται (σερβίρονται) στα εστιατόρια, ταβέρνες, μπάρ, καφετέριες 
και λοιπά παρόμοια καταστήματα, καθορίζεται ειδικότερα στο επόμενο 
άρθρο για όλη την Επικράτεια. 

Άρθρο 4 

Η παράγραφος 2 του άρθρου 113 της Α.Δ. 72/77, όπως ισχύει, 
αντικαθίσταται ως ακολούθως: 

2. Καθορίζουμε το ποσοστό μικτού κέρδους στη τιμή κτήσης των 
φρούτων που προσφέρονται από τα παραπάνω εστιατόριά, κατά κατη¬ 
γορία θέσης, ως εξής: 


ΘΕΣΕΙΣ 


Α\ 

Β\ 

Τουρ/κή 

Γ. 

Ενιαία 

- Φρούτα γενικά 

80% 

70% 

70% 

65% 

65% 


Άρθρο 5 

Το άρθρο 114 της Α.Δ. 72/77, όπως ισχύει, αντικαθίσταται, ως 
ακολούθως: 

Άρθρο 114 «Καθορίζουμε το ποσοστό μικτού κέρδους στην τιμή κτή¬ 
σης των παρακάτω ειδών, που προσφέρονται από εστιατόρια και κυλι¬ 
κεία, τα οποία λειτουργούν μέσα σε ακτοπλοϊκά επιβατηγά πλοία, κατά 
κατηγορία θέσης, ως εξής: 


ΘΕΣΕΙΣ 


Α’. 

Β\ 

Τουρ/κή 

Γ. 

Ενιαία 

1. Κρασιά γενικά, εγχώ¬ 
ρια και εξωτερικού, 
σε φιάλες και ποτήρι 

55% 

45% 

45% 

40% 

40% 

2. Μπύρα γενικά, σε 
φιάλες ποτήρι ή λευ- 
κοσιδηρά δοχεία 

50% 

40% 

40% 

35% 

35% 


Άρθρο 6 

Οι παράγραφοι 1 και 5 του άρθρου 133 της Α.Δ. 72/77, όπως ισχύ¬ 
ουν, μετά την ανατικατάστασή τους με τις ΑΔ 1/87 και 88/86, αντί¬ 
στοιχα, αντικαθίστανται και πάλι, ως ακολούθως: 

1. Οι Διευθυντές εστιατορίων, ταβερνών, κέντρων διασκέδασης γε¬ 
νικά, μπαρ κυλικείων, ζαχαροπλαστείων, γαλακτοπωλείων και λοιπών 
παρόμοιων καταστημάτων, ανεξάρτητα αγορανομικής κατηγορίας 
στην οποία αυτά είναι καταταγμένα, υποχρεούνται να τηρούν τιμοκατα¬ 
λόγους με μιά μόνο στήλη στην οποία θα αναγράφεται η συνολική τιμή 
κάθε είδους που προσφέρουν, δηλαδή στη τιμή αυτή θα συμπεριλαμβά- 
νονται όλες οι νόμιμες επιβαρύνσεις (Εξοχικό, Μουσική, Τουριστικό, 
Αμοιβή σερβιτόρου, Δημοτικά ή Κοινοτικά τέλη, Φ.Π.Α. κλπ.). 

5. Οι παραπάνω επιβαρύνσεις θα υπολογίζονται, για μεν τα είδη της 
αγορανομικής κατηγορίας των ελεγχομένων ειδών, στην νόμιμα καθο¬ 
ριζόμενη ή διαμορφούμενη τιμή, για δε τα είδη της αγορανομικής κατη¬ 
γορίας των μη ελεγχόμενων ειδών στην ελεύθερα διαμορφούμενη τιμή, 
ως εξής: 

α) Εξοχικό, μουσική, τουριστικό κ.λπ. στις παραπάνω, κατά περί¬ 
πτωση, τιμές. 

β) Η αμοιβή του σερβιτόρου στις παραπάνω, κατά περίπτωση, τιμές 





ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


προσαυξημένες με όλες τις επιβαρύνσεις (Εξοχικό, μουσική, τουριστικό 
κ.λπ.), εκτός από τα τέλη και τους φόρους, που αποδίδονται στο Δημό¬ 
σιο ή σε άλλα Ν.Π.Δ.Δ. 

γ) Τα Δημοτικά ή Κοινοτικά τέλη στις παραπάνω, κατά περίπτωση, 
τιμές προσαυξημένες με όλες τις επιβαρύνσεις συμπεριλαμβανόμενης 
και της αμοιβής του σερβιτόρου, και 

δ) Ο Φόρος Προστιθέμενης Αξίας (Φ.Π.Α.) στις παραπάνω, κατά πε¬ 
ρίπτωση, τιμές προσαυξημένες με όλες τις προαναφερόμενες επιβαρύν¬ 
σεις. 

Άρθρο 7 

Μετά το άρθρο 143 της Α.Δ. 72/77 προστίθεται άρθρο 143α, που 
έχει ως ακολούθως: 

Άρθρο 143α. «Όπου στα άρθρα της διάταξης αυτής αναφέρεται η 
λέξη «φιλοδώρημα» σερβιτόρου (περιποιητή), αντικαθίσταται μέ την 
λέξη «αμοιβή» σερβιτόρου (περιποιητή). 

Άρθρο 8 

Με την έναρξη της ισχύος της διάταξης αυτής το άρθρο 3 της Α.Δ. 
41 /84, η παράγραφος 5 του άρθρου 1 της Α.Δ. 88/86 και το άρθρο 3 
της Α.Δ. 1/87, καταργούνται. 

Άρθρο 9 

1. Οι παραβάτες της διάταξης αυτής, πού ισχύει σε όλη την Επικρά¬ 
τεια, από την επόμενη της ανακοίνωσής της στον ημέρήσιο τύπο, εκτός 
από τις διατάξεις του άρθρου 6 αυτής που θα ισχύσουν από την 1η Σε¬ 
πτεμβρίου τρέχοντος έτους, διώκονται και τιμωρούνται, σύμφωνα με 
τις διατάξεις του Αγορανρμικού Κώδικα, όπως ισχύει. 

2. Η διάταξη αυτή να δημοσιευθεί στην Εφημερίδα της Κυβερνήσεως 
και να ανακοινωθεί στον ημερήσιο Τύπο. 

Αθήνα, 15 Ιουλίου 1988 

Ο ΥΠΟΥΡΓΟΣ 

ΝΙΚ. ΑΚΡΙΤΙΔΗΣ 


Α ΠΠ τη Γ 'Π ΤΥΠΠΓρ* 1 1 





